પંજાબઃ અમેરિકા જવાની લાલસા રાખનાર લોકોને ક્યારેક લેવાના દેવા પડી જાય છે. આવો જ એક કિસ્સો સામે આવ્યો છે જેમાં પનામા અને મેક્સિકોના જંગલમાં રઝડીને ઘરે પરત ફરેલા યુવકની માતાનું આઘાતથી મોત નીપજ્યું હતું. કપૂરથલા જિલ્લાના લુબાણાના નરિંદર સિંહને પિતાએ જમીન ગીરવે રાખીને ગત વર્ષે અમેરિકા મોકલ્યો હતો. આ માટે તેમને 22 લાખ જેટલો ખર્ચ થયો હતો. જોકે,તે પનામા અને મેક્સિકોના જંગલમાં ફસાઈ ગયો હતો. નવ મહિના જેટલો સમય તે અન્ય સાથીઓ સાથે જંગલમાં ભટકતો રહ્યો હતો.